

# Минтимер Шәймиев һәм Алишер Усманов фехтовальщикларга бүләкләр тапшырдылар

*07.07.2013*


Бүген Татарстан Республикасы Дәүләт Киңәшчесе Минтимер Шәймиев һәм Халыкара фехтование федерациясе (FIE) президенты Алишер Усманов, XXVII Бөтендөнья җәйге Универсиаданың фехтование буенча ярышлары барган “Казан” ябык ат-спорты манеженда булдылар. Кунаклар зур кызыксыну белән шәһси зачетта ир-егетләрнең кылыч белән хатын-кызларның шпага белән ярышуларын карадылар.


Универсиаданың алтын медален шәхси зачетта Россия спортчысы Камил Ибраһимов яулады. Шулай ук алтын медальгә Корея Республикасыннан А Лам Шин лаек булды. Бүләкләү тантанасында Минтимер Шәймиев һәм Алишер Усманов катнаштылар, алар турнирда җиңүчеләргә алтын, көмеш, бронза медальләр тапшырдылар.


*ТР Президенты матбугат хезмәте*
Минтимер Шәймиев һәм Алишер Усманов фехтовальщикларга бүләкләр тапшырдылар